Πολιορκία της Ραγούσας (866-868)

Η πολιορκία της Ραγούσας (σημερινό Ντουμπρόβνικ στην Κροατία) από τούς Αγλαβίδες τής Ιφρικίγιας διήρκεσε 15 μήνες, από το 866 μέχρι την άρση τής πολιορκίας με την προσέγγιση ενός Ρωμαϊκού στόλου το 868. Η αποτυχία τής πολιορκίας και η εμφάνιση των Ρωμαίων στην περιοχή τής Δαλματίας συνέχισε την ισχυρή προς τη δύση πολιτική από τον νέο Ρωμαίο Αυτοκράτορα, Βασίλειο Α΄. Οι άμεσες επιπτώσεις της ήταν η διαμόρφωση τής Ρωμαϊκής εξουσίας εκεί με τη μορφή τού Θέματος τής Δαλματίας, και η έναρξη τού εκχριστιανισμού των Σλάβων των δυτικών Βαλκανίων, που μέσα σε λίγα χρόνια οδήγησε σε ανανεωμένη Ρωμαϊκή εμπλοκή και παρουσία και στη Νότια Ιταλία.

 H εποχή 
Στην αρχή τής βασιλείας τού Βασιλείου Α΄ τού Μακεδόνα το 867, η Ρωμαϊκή εξουσία στη Σικελία και τη Νότια Ιταλία είχε μειωθεί σημαντικά λόγω τής επέκτασης των Αγλαβιδών τής Ιφρικίγιας. Ομοίως, στα δυτικά Βαλκάνια, οι τοπικές σλαβικές φυλές -οι Κροάτες, οι Σέρβοι, οι Ζαχλούβοι, οι Τερβουνίτες, οι Καναλίτες, οι Διοκλητιανοί και οι Ρεντανοί- είχαν αποτινάξει τη Ρωμαϊκή κυριαρχία, και είχαν επιφέρει την ανεξαρτησία τους. Ως αποτέλεσμα, η Αδριατική Θάλασσα έπεσε θύμα Σλάβων και Σαρακηνών πειρατών, με τούς πρώτους να επιχειρούν από τις ακτές τής Δαλματίας και τούς δεύτερους από τις βάσεις τους στη νότια Ιταλία στο Μπάρι, τον Τάραντα και το Μπρίντιζι .  

 Πολιορκία και επακόλουθα 
Σύμφωνα με τον εγγονό τού Βασιλείου Α΄, τον Αυτοκράτορα τού 10ου αι. Κωνσταντίνο Ζ΄ Πορφυρογέννητο, το 866 οι Αγλαβίδες εξαπέλυσαν μία μεγάλη θαλάσσια εκστρατεία κατά των ακτών τής Δαλματίας με 36 πλοία, υπό τη διοίκηση τού "Σολντάν" (Σαβντάν, τού Αγλαβίδη εμίρη τού Μπάρι), τού Σάμπα τού Τάραντα και τού Καλφούν τού Βέρβερου. In reality the name of the founder of the emirate of Bari.  Ο στόλος των Αγλαβιδών λεηλάτησε τις πόλεις Μπούτοβα (Μπούντβα), Ρόσα (Ρίσαν) και Δεκάτερα (Κότορ), πριν προχωρήσει στην πολιορκία τής Ραγούσας (Ντουμπρόβνικ).   Οι Ραγούσιοι κατάφεραν να αντισταθούν στην πολιορκία των Αγλαβιδών για 15 μήνες, αλλά καθώς η δύναμή τους μειώθηκε, έστειλαν απεσταλμένους στην Κωνσταντινούπολη για να ζητήσουν βοήθεια. Ο Αυτοκράτορας Βασίλειος Α΄ συμφώνησε να τούς βοηθήσει, και εξόπλισε έναν στόλο 100 πλοίων, υπό τη διοίκηση τού έμπειρου και ικανού πατρικίου Νικήτα Ωορύφα. Μόλις οι Σαρακηνοί έμαθαν για την προσέγγισή του από κάποιους λιποτάκτες, εγκατέλειψαν την πολιορκία, και επέστρεψαν στο Μπάρι.  

Αυτή η εκστρατεία ήταν το πρώτο παράδειγμα τής νέας, δυναμικής εξωτερικής πολιτικής που ευνοούσε ο Βασίλειος Α΄ στη Δύση.  Η «επίδειξη τού λαβάρου» από τον Ωορύφα είχε γρήγορα αποτελέσματα, καθώς οι σλαβικές φυλές έστειλαν απεσταλμένους στον Αυτοκράτορα, αναγνωρίζοντας για άλλη μία φορά την επικυριαρχία του. Ο Βασίλειος Α΄ έστειλε αξιωματούχους, πράκτορες και ιεραποστόλους στην περιοχή, αποκαθιστώντας τη Ρωμαϊκή κυριαρχία στις παράκτιες πόλεις και περιοχές, με τη μορφή τού νέου θέματος τής Δαλματίας, αφήνοντας παράλληλα τις σλαβικές φυλετικές ηγεμονίες τής ενδοχώρας σε μεγάλο βαθμό αυτόνομες, υπό τούς δικούς τους ηγεμόνες. Ο εκχριστιανισμός των σλαβικών φυλών ξεκίνησε επίσης αυτή την εποχή.  

Για να εξασφαλίσει τις Δαλματικές κτήσεις του και τον έλεγχο τής Αδριατικής, ο Βασίλειος Α΄ συνειδητοποίησε ότι έπρεπε να εξουδετερώσει τις βάσεις των Σαρακηνών στην Ιταλία. Για τον σκοπό αυτό, το 869 ο Ωορύφας ηγήθηκε ενός άλλου στόλου, συμπεριλαμβανομένων πλοίων από τη Ραγούσα που μετέφεραν σλαβικά αποσπάσματα, σε μία κοινή προσπάθεια να καταλάβουν το Μπάρι με τον Λουδοβίκο Β' τής Λομβαρδίας. Αν και αυτή η προσπάθεια απέτυχε, δύο χρόνια αργότερα το Μπάρι έπεσε στα χέρια τού Λουδοβίκου Β΄. Τελικά, το 876 η πόλη τέθηκε υπό Ρωμαϊκό έλεγχο, αποτελώντας την πρωτεύουσα και τον πυρήνα μίας νέας Ρωμαϊκής επαρχίας, τού μεταγενέστερου θέματος τής Λογγοβαρδίας. Αυτό ξεκίνησε μία Ρωμαϊκή επίθεση, που διήρκεσε περισσότερο από μία δεκαετία, και αποκατέστησε τον αυτοκρατορικό έλεγχο στο μεγαλύτερο μέρος τής νότιας Ιταλίας, που θα διαρκούσε μέχρι τον 11ο αι. 

 Αναφορές 

 Πηγές 



 Nicol, Donald M. (1988). Byzantium and Venice: A Study in Diplomatic and Cultural Relations. Cambridge: Cambridge University Press. ISBN 0-521-34157-4.
W* ortley, John, ed. (2010). John Skylitzes: A Synopsis of Byzantine History, 811–1057. Cambridge: Cambridge University Press. ISBN 978-0-521-76705-7.

Κατηγορία:Ιστορία του Ντούμπροβνικ
Κατηγορία:Πολιορκίες των Αραβοβυζαντινών Πολέμων
Κατηγορία:Πολιορκίες της Βυζαντινής Αυτοκρατορίας